b'\n_START_ARTICLE_\nLepi sr\xc4\x8dki\n_START_SECTION_\nOpis\n_START_PARAGRAPH_\nRastlina v vi\xc5\xa1ino zraste od 60 do 80 cm (v milej\xc5\xa1em podnebju do 120 cm) in ima ne\xc5\xbene, svetlo zelene deljene liste. Cvetovi so posamezno vise\xc4\x8di z lokasto pove\xc5\xa1enih stebel, imajo obliko srca in so \xc5\xbeivo ro\xc5\xbenate barve z belo sredino. Sestavljeni so iz dveh zunanjih ven\xc4\x8dnih listov, ki sr\xc4\x8dasto objemata pra\xc5\xa1nike v notranjosti cveta. V Sloveniji rastlina cveti med aprilom in junijem._NEWLINE_Najbolj ji ustrezajo hladne sen\xc4\x8dne in polsen\xc4\x8dne lege ter vla\xc5\xbena, odcedna tla.'